b'\n_START_ARTICLE_\nRenata An\xc5\xbei\xc4\x8d Trtnik\n_START_SECTION_\n\xc5\xbdivljenjepis\n_START_PARAGRAPH_\nRodila se je 4. junija 1975 v Ljubljani. Osnovno \xc5\xa1olo in gimnazijo je kon\xc4\x8dala v Ljubljani. \xc5\xa0tudirala je na Filozofski fakulteti v Ljubljani, na Oddelku za slovenski jezik in knji\xc5\xbeevnost ter splo\xc5\xa1no jezikoslovje. Delala je v razli\xc4\x8dnih poklicih, vezanih predvsem na jezik.\n_START_SECTION_\nDelo\n_START_PARAGRAPH_\nLeta 2004 je izdala svojo prvo kratko sodobno pravljico za otroke v slikani\xc5\xa1ki obliki Nejka in \xc4\x8darobne barvice, katere ilustrator je Ivan Ba\xc4\x8di\xc4\x87. Leta 2005 je iz\xc5\xa1la njena druga kratka sodobna pravljica v slikani\xc5\xa1ki obliki Sloven\xc5\xa1\xc4\x8di\xc4\x8darna, ilustrirala jo je Marika Mirti\xc4\x87, \xc5\xa1e leto kasneje, 2006, pa Pogumni \xc4\x8dolni\xc4\x8dek Rupert, ki ga je sama ilustrirala. Vse tri knjige so iz\xc5\xa1le v samozalo\xc5\xbebi.'